Diari Oficial de la Generalitat Valenciana


Sumari del DOGV 5365, del 11-10-2006 (2006/10792)

Convocatòria de beca per a la gestió administrativa de la FVQ.
--------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10681


Data del document
:   20-09-2006

Organisme emissor
:   Fundació Valenciana de la Qualitat

Tipus de document
:   Anunci

Descriptors 

:   * Fundació Valenciana de la Qualitat
    * assignació per estudis
    * ajuda pública
    * professió administrativa
    * ciència administrativa
    * suport econòmic

Convocatòria de beca per a la gestió administrativa de la FVQ. [2006/M10991]  
La Fundació Valenciana de la Qualitat és una institució promoguda per la Generalitat Valenciana amb la missió de difondre i impulsar la cultura de la qualitat i l'excel·lència entre les organitzacions de la Comunitat Valenciana i potenciar la informació i el suport en el camí cap a la millora.  
1. Requisits  
Ser titulat en Formació Professional en l'especialitat d'administratiu o últims cursos de qualsevol diplomatura/llicenciatura o enginyeria d'alguna de les universitats/centres de Formació Professional de la Comunitat Valenciana.  
2. Objecte de la col·laboració  
L'activitat a desenvolupar serà.  
. Gestió de dades per al desenrotllament de les activitats de la FVQ.   
. Coordinació i seguiment dels procediments i servicis de la FVQ.  
S'espera que en finalitzar el període de la beca el becari haja adquirit coneixements teòrics i pràctics en este procés i en les activitats associades a este.  
3. Condicions de la col·laboració  
La duració de la col·laboració serà de sis mesos a partir de la data d'adjudicació. No obstant això, podrà ser ampliable per un període de sis mesos més, sempre que la persona responsable de la beca presente un informe favorable dels 6 primers mesos.  
El temps estimat de dedicació a les activitats objecte de la beca serà de 120 hores mensuals, en un horari de dilluns a divendres de 09.30 a 14.30 hores, i la dotació de la beca serà de 500 euros mensuals. A esta dotació s'aplicaran les retencions que legalment corresponga.  
4. Es valorarà  
. Expedient acadèmic.  
. Coneixements de SQL Server i Visual Basic. Esta valoració no serà determinant en l'elecció del candidat.  
. Coneixement d'ofimàtica (Word, Access, Excel).  
. Resultats de l'entrevista personal, si és el cas.  
5. Sol·licituds  
Les sol·licituds estaran disponibles en la pàgina web: www.fvq.es  
6. Documentació a presentar (en doble exemplar)  
. Imprés de sol·licitud degudament emplenat i firmat.  
. Curriculum vitae.  
. Fotocòpia del DNI.  
. Còpia de l'expedient acadèmic.  
. Documentació que acredite els coneixements assenyalats en el punt 4.2 i 4.3 d'esta convocatòria.  
7. Incompatibilitats  
Esta beca serà incompatible amb qualsevol altra activitat que se superpose amb l'horari establit per esta convocatòria.  
8. Tutor  
En relació amb el propi perfeccionament i capacitació del becari, se li assignarà un tutor que avale regularment les seues activitats.  
8. Selecció  
La selecció la realitzarà el personal especialitzat de la FVQ d'acord amb el següent barem:   
a) Expedient acadèmic del candidat o candidat (50%).   
b) Altres mèrits curriculars de la persona sol·licitant, relacionats amb el perfil formatiu sol·licitat (altres titulacions, cursos realitzats relacionats amb el perfil sol·licitat, contractes de treball, participació en projectes d'investigació, cursos oficials d'idiomes o llengües, premis rebuts, publicacions, assistència a congressos i jornades.).  
9. Renúncies  
Les renúncies a les beques podran ser substituïdes pel candidat que figure en el següent lloc de la llista prioritzada per la comissió de selecció.  
10. Lloc i termini de presentació  
Les sol·licituds es presentaran en doble exemplar en la seu de la FVQ (plaça de l'Ajuntament, 7, porta 5). El termini de presentació finalitza el pròxim dia 20 d'octubre de 2006.  
Nota: no s'admetrà cap candidatura si la documentació no està degudament emplenada, adaptada als requisits de la convocatòria.  
11. Resultats  
Els resultats del procés de selecció es publicaran en la pàgina web de la FVQ.  
València, 20 de setembre 2006.. La presidenta de la Fundació: Carmen Martorell Pallás.